ዕርቀ ሠላሙ ውጤታማ እንዲሆን ባለፉ ታሪኮች ላይ መግባባት እንደሚገባ የክልሉ የመንግሥት የሥራ ኃላፊዎች አስታወቁ፡፡
ባሕር ዳር፡ ታኅሳስ 04/2012ዓ.ም (አብመድ) የፌዴራል ዕርቀ ሠላም ኮሚሽን አባላት ከአማራ ክልል ከፍተኛ የሥራ ኃላፊዎች ጋር ዛሬ በባሕር ዳር ከተማ ተወያይተዋል፤ የውይይቱ ዓላማም ቀጣይ አብሮ መሥራት የሚቻልበትን መንገድ ማመቻቸት ነው፡፡የኮሚሽኑ ሰብሳቢ ካርዲናል ብርሃነ ኢየሱስ ሱራፌል እንዳሉት ለበርካታ ዓመታት በኢትዮጵያ በተፈጠሩ ማኅበራዊ እና ፖለቲካዊ ግጭቶች በሕዝብ ዘንድ ቁርሾዎች ታይተዋል፡፡ ዕርቀ ሠላም የሕዝብን ሠላምና ደኅንነት በዘላቂነት በማረጋገጥ የመንግሥትን የልማት ስትራቴጂ በጥራት እና በፍጥነት ተግባራዊ እንዲደረግ እንዲሁም ዜጎች በመላ ሀገሪቱ ተንቀሳቅሰው በነጻነት እንዲሠሩ ምቹ ዕድል ይፈጥራልም ብለዋል፡፡